Palma de dactylos

Le palma de dactylos o palma de dattilos (Phoenix dactylifera) es un palma cultivate amplemente pro su fructos comestibile (le dactylo o dattilo).

Illo ha un talia medie de inter 15-25 m. Sovente illo possede varie truncos con un sol systema radicular, sed sovente illos tamben cresce separatemente.

 Description 
Le folios mesura 3-7 m de longitude, illos ha spinas e circa de 150 foliettos que mesura cata un 30 cm de longitude e 2 cm de latitude.

Le palma de dactylo es un specie dioic. 

Le fructos del dactylos es bacas, con carne de sucrosa. 

Le pollinisation se face per le vento. Nonobstante, in le cultivation, le numero reducite de palmas mascule (in Algeria, ubi illos es nominate dokkars, on pote contar sovente 1 per 100 arbores feminin) obliga a practicar le pollinisation artificial.

 Origine e distribution 
Le palma de dactylo es cognoscite desde le antiquitate.
Su origine esseva le west del India o in le region del Golfo Persic.

Illo es multo cultivate in le zonas calide del Nord de Africa, le Sahara, desde le Atlantico usque le Mar rubie, assi que in le Medie Oriente e verso le est usque le Indo.

Su zona de predilection se situa inter le 15e e 30e grados de latitude nord. Plus al nord, illo pote esser cultivate, mais non fructifica o da fructos mediocre. 

Iste palma ha essite introducite in le 5 continentes, in particular in America a partir del 16e seculo e in Australia in le 19e seculo.

Illo es objecto de cultivationes commercial in Africa del Nord, in le Oriente Medie e in le Statos Unite (California, Arizona)

 Symbolismo 
Pro le grecos e le romanos del Antiquitate, le palma era le symbolo del victoria e illo esseva adjudicate al guerreros victoriose assi como al vincitores de probas sportive.

Categoria:Arecales